stanford-oval/wikipedia huggingface dataset:
บัตรลงคะแนน
ดูเพิ่ม

Smith, Sydney (1839). Ballot . London: Longman, Orme, Brown, Green and Longmans.
| ด ค กระบบการลงคะแนน |
| --- | --- |
ส่วนหนึ่งของการเมือง และการเลือกตั้ง
ผู้ชนะคนเดียว:  คะแนนอนุมัติ คะแนนอนุมัติผสม  แบบผู้สมัครรอบแรกอย่างรวม  การนับแบบบอร์ดา  แบบบักลิน  ระบบการลงคะแนนแบบมีเงื่อนไข คะแนนเสียงเสริม  วิธีกงดอร์แซ วีธีของโคปแลนด์  วิธีของด็อดจ์สัน  วิธีเคเมนี-ยัง  มินิแมกซ์  วิธีของแนนสัน  ระบบจัดลำดับคู่  วิธีชุลท์เซอ  บัตรลงคะแนนหลายรอบ  ระบบแบ่งเขตคะแนนสูงสุด  แบบหลายรอบในทันที (จัดลำดับความชอบ) วิธีของคูมส์  การตัดสินแบบเสียงข้างมาก  เกณฑ์เสียงข้างมาก  แบบคะแนนเสียงที่เหนือกว่า  ระบบการลงคะแนนแบบพิกัด  แบบคะแนนรวม  แบบสตาร์  ระบบสองรอบ  การตัดสินแบบปกติ 
ระบบสัดส่วน:  แบบเปรียบเทียบผลลัพธ์คู่ด้วยการถ่ายโอนคะแนนเสียง  สัดส่วนคู่  แฮร์-คลาร์ก  วิธีค่าเฉลี่ยสูงสุด เว็บสเตอร์/แซ็งต์-ลากูว์  โดนต์  วิธีเหลือเศษสูงสุด  แบบสมาชิกผสม  บัญชีรายชื่อ  แบบถ่ายโอนคะแนนเสียงของชุลท์เซอ  แบบถ่ายโอนคะแนนเสียง 
ระบบกึ่งสัดส่วน:  ระบบคู่ขนาน  แบบเสียงเดียวโอนไม่ได้  แบบสะสม  แบบจำกัดคะแนนเสียง  แบบคะแนนอนุมัติเป็นสัดส่วน  แบบคะแนนอนุมัติเป็นสัดส่วนมีลำดับ  แบบคะแนนอนุมัติตามความชอบ  ระบบสมาชิกเพิ่มเติม  แบบเสียงเดียวผสม  คะแนนเสียงเผื่อเลือกเพิ่ม  แบบสมาชิกคู่  เขตกันดาร-เขตเมือง 
เกณฑ์:  เกณฑ์กงดอร์แซ  เกณฑ์ผู้แพ้แบบกงดอร์แซ  เกณฑ์ความคงที่  เกณฑ์ความเป็นอิสระของตัวโคลน  ความเป็นอิสระของตัวเลือกที่ไม่เกี่ยวข้องกัน  ความเป็นอิสระของตัวเลือกของสมิธ  เกณฑ์ผู้ที่ถูกจัดลำดับหลังจะกระทบกับผู้ที่ได้ลำดับแรก  เกณฑ์เสียงข้างมาก  เกณฑ์ผู้แพ้เสียงข้างมาก  Monotonicity criterion  เกณฑ์เสียงข้างมากร่วมกัน  หลักประสิทธิภาพแบบพาเรโต  เกณฑ์การเข้าร่วม  เกณฑ์คะแนนเสียงที่เหนือกว่า  เกณฑ์การแก้คะแนนเสมอ  เกณฑ์สมมาตรกลับด้าน  เกณฑ์ของสมิธ 
โควตา:  โควตาดรูป  โควตาฮาเกินบัค-บิชช็อฟ  โควตาแฮร์  โควตาอิมเปรีอาลี 
อื่นๆ:  บัตรลงคะแนน  เกณฑ์คะแนนเสียงขั้นต่ำ  คะแนนเสียงตามความชอบลำดับแรก  บัตรเสีย  การจับสลาก 
เปรียบเทียบ:  การเปรียบเทียบระบบลงคะแนน  ระบบการลงคะแนนในแต่ละประเทศ 
สถานีย่อย — โครงการ
บัตเทอร์คัป

| บัตเทอร์คัป Ranunculus |
| --- | --- |

บัตเทอร์คัปเลื้อย (Ranunculus repens)

การจำแนกชั้นทางวิทยาศาสตร์
อาณาจักร:: พืช
หมวด:: พืชดอก
ชั้น:: พืชใบเลี้ยงคู่
อันดับ:: Ranunculales
วงศ์:: วงศ์พวงแก้วกุดั่น
สกุล:: Ranunculus คาโรลัส ลินเนียส

สปีชีส์
 250-400+ สปีชีส์
รานังคิวลัส หรือ บัตเทอร์คัป (อังกฤษ: Ranunculus หรือ Buttercup) เป็นสกุลพืชที่มีด้วยกันราว 250 ถึงกว่า 400 สปีชีส์ของวงศ์พวงแก้วกุดั่น ที่รวมทั้ง “บัตเทอร์คัป” “สเปียร์เวิร์ต” “ตีนกาน้ำ” (water crowfoots) และ lesser celandine (แต่ไม่รวม greater celandine ของตระกูลฝิ่น
รานังคิวลัสเป็นพืชยืนต้นที่มีดอกขนาดเล็กสีเหลืองสดหรือขาวที่มีสีเหลืองตรงกลาง แต่บางสายพันธุ์ก็เป็นพืชปีเดียวหรือพืชสองปี มีไม่กี่ชนิดที่มีดอกสีส้มและแดง และบางครั้งเช่นในชนิด Ranunculus auricomus ที่ไม่มีกลีบ แต่ถ้ามีกลีบก็จะเป็นกลีบที่เป็นมันเงาโดยเฉพาะสายพันธุ์ที่มีสีเหลือง ออกดอกระหว่างเดือนเมษายนและเดือนพฤษภาคมแต่ก็พบดอกทั่วไประหว่างฤดูร้อนมักถือว่าเป็นวัชพืช (opportunistic colonisers)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บัตเทอร์คัป
บันเทิงคดีกอทิก

สำหรับความหมายอื่น ดูที่ กอทิก
The Castle of Otranto (1764) ถือเป็นนิยายกอทิกเรื่องแรก สุนทรียภาพของนิยายเรื่องนี้ส่งผลต่อบันเทิงคดีกอทิกในยุคต่อมา
บันเทิงคดีกอทิก (อังกฤษ: Gothic fiction) เป็นประเภทย่อยของวรรณกรรมจินตนิยม ซึ่งมีการผสานความสยองขวัญเข้ากับองค์ประกอบต่าง ๆ ของศิลปะจินตนิยม บันเทิงคดีกอทิกมักมีฉากในสถานที่เก่าแก่ (เช่น คฤหาสน์ ปราสาท หรืออาราม) เกี่ยวข้องกับสิ่งลี้ลับ บรรยากาศของเรื่องที่น่ากลัว แก่นเรื่องที่เกี่ยวข้องกับความตาย และการบีบคั้นทางอารมณ์ ชื่อกอทิกมาจากสถาปัตยกรรมกอทิก ซึ่งมักถูกใช้เป็นฉากในเรื่อง
ที่มาของบันเทิงคดีกอทิกมาจากนิยาย The Castle of Otranto (ปราสาทโอทรันโท) ของฮอเรซ วอลโพล นักเขียนชาวอังกฤษในปี ค.ศ. 1764 นิยายเรื่องนี้มีเนื้อหาเกี่ยวกับคำพยากรณ์ถึงชะตาเจ้าของปราสาท สิ่งเหนือธรรมชาติ และโศกนาฏกรรมความรัก วอลโพลระบุในการตีพิมพ์ครั้งแรกว่าเขาแปลมาจากต้นฉบับที่ตีพิมพ์ที่เมืองนาโปลีในปี ค.ศ. 1529 แต่กล่าวกันว่าเรื่องนี้อาจย้อนไปไกลได้ถึงสมัยสงครามครูเสด แต่ในการตีพิมพ์ครั้งหลัง ๆ เขาเปิดเผยว่าตนเป็นคนแต่งเรื่องขึ้นเองโดยได้รับแรงบันดาลใจมาจากประวัติศาสตร์ยุคกลาง และคฤหาสน์สตรอว์เบอร์รีฮิลที่สร้างตามสถาปัตยกรรมฟื้นฟูกอทิกในทวิกเคนแฮมที่วอลโพลเป็นเจ้าของ หลังจากนั้นบันเทิงคดีนี้ได้รับความนิยมอย่างแพร่หลายจนถึงสมัยวิกตอเรีย ตัวอย่างนักเขียนที่มีผลงานแนวบันเทิงคดีกอทิก ได้แก่ แมรี เชลลีย์, เอดการ์ แอลลัน โพ, ชาลส์ ดิกคินส์, แซมมวล เทย์เลอร์ คอเลริดจ์, ลอร์ด ไบรอน และแบรม สโตกเกอร์
นอกจากนี้บันเทิงคดีกอทิกยังถูกพัฒนาโดยนักเขียนยุโรปภาคพื้นทวีปช่วงปลายคริสต์ศตวรรษที่ 18 ในเยอรมนีมีนิยายแนว Schauerroman (นิยายกระตุกขวัญ) ที่มีลักษณะหลายอย่างคล้ายนิยายกอทิกของอังกฤษแต่มีเนื้อหาที่มืดมนกว่า ขณะที่รัสเซียมีการผสานบันเทิงคดีกอทิกเข้ากับตำนานพื้นบ้าน และเสริมเรื่องศาสนาและวัฒนธรรมเข้าไปในบันเทิงคดีนี้เมื่อมีการเปลี่ยนผ่านจากยุคจินตนิยมเข้าสู่ยุคสัจนิยม
บัญญัติว่าด้วยสิทธิพื้นฐานของพลเมือง

เอเลเนอร์ รูสเวลท์ และ ปฏิญญาสากลว่าด้วยสิทธิมนุษยชน (ค.ศ. 1949)
บัญญัติสิทธิ (อังกฤษ: Bill of rights คือรายชื่อสิทธิที่ถือโดยรัฐว่าเป็นสิทธิสำคัญและจำเป็นที่จะต้องมี วัตถุประสงค์ของการออกบัญญัติดังว่าก็เพื่อเป็นการพิทักษ์สิทธิที่ระบุจากการล่วงละเมิดโดยรัฐบาล คำว่า “บัญญัติสิทธิ” มีต้นรากมาจากบริเตนใหญ่ที่หมายถึงร่างพระราชบัญญัติฉบับที่ได้รับการอนุมัติจากรัฐสภาแห่งสหราชอาณาจักรในปี ค.ศ. 1689
บัญญัติสิทธิที่เป็นส่วนหนึ่งของบทบัญญัติอื่นจะเป็นอุปกรณ์ที่แยกจากการควบคุมของฝ่ายนิติบัญญัติ บัญญัติสิทธิอย่างเป็นทางการของหลายประเทศถือว่าเป็นบทบัญญัติที่มีอำนาจเหนือองค์กรนิติบัญญัติ แต่ก็เป็นไปได้ที่บทบัญญัติสิทธิเหล่านี้อาจจะมาอ่อนตัวลงเมื่อรัฐบาลออกบทบัญญัติอื่นที่อนุมัติโดยรัฐบาลต่อมา และไม่จำเป็นต้องได้รับการอนุมัติในการที่จะเปลี่ยนแปลงได้
บัญญัติสิทธิที่เป็นอิสระจากบทบัญญัติอื่น ฉะนั้นจึงสามารถเปลี่ยนแปลงหรือเพิกถอนโดยองค์กรผู้เสนอได้ ซึ่งไม่ใช่บัญญัติสิทธิตามรัฐธรรมนูญ
บัญญัติสิทธิฉบับสำคัญ

ประมวลกฎหมายฮัมมูราบี, ประมวลกฎหมายที่มีอายุถึง 4,000 ปีที่ระบุกฎและบทลงโทษที่มีผลบังคับใช้กับมนุษย์ทุกคน ที่แปลตรงตัวว่า “จารึกบนหิน” ประมวลกฎหมายฮัมมูราบีเป็นหนึ่งในประมวลกฎหมายจากยุคนั้นจากตะวันออกกลาง
รัฐธรรมนูญของเอเธนส์โบราณ ก่อตั้งประชาธิปไตยเอเธนส์ ให้สิทธิในการเลือกผู้นำ และ ฝ่ายการปกครองของรัฐบาลที่เขียนโดยไคลสเธนีส (508 ปีก่อนคริสต์ศักราช, กรีซ)
มหากฎบัตร (ค.ศ. 1215; อังกฤษ)
ประมวลกฎหมายดูชัน (ค.ศ. 1349; เซอร์เบีย)
ข้อตกลงคอนเวนตา (โปแลนด์) (ค.ศ. 1573; โปแลนด์)
ข้อตกลงเฮนรี (Henrician Articles, ค.ศ. 1573; โปแลนด์)
ฎีกาสิทธิ (Petition of Right, ค.ศ. 1628; อังกฤษ)
พระราชบัญญัติสิทธิ ค.ศ. 1689 (อังกฤษ) and คำร้องอ้างสิทธิ ค.ศ. 1689 (สกอตแลนด์) ร่างพระราชบัญญัติทั้งสองฉบับนี้มีผลบังคับใช้ในอาณานิคมบริติขทั้งหมด แต่ต่อมาก็กลายมาเป็นส่วนหนึ่งของกฎหมายของประเทศอาณานิคมเมื่อประกาศตนเป็นชาติ เช่นเมื่อพระราชบัญญัติสิทธิของอาณานิคมออสเตรเลีย ค.ศ. 1865 ได้รับการยืนยันโดยพระราชบัญญัติเวสต์มินสเตอร์ ค.ศ. 1931
พระราชบัญญัติสิทธิแห่งเวอร์จิเนีย (มิถุนายน ค.ศ. 1776)
บทนำของคำประกาศอิสรภาพแห่งสหรัฐอเมริกา (กรกฎาคม ค.ศ. 1776)
คำประกาศสิทธิของมนุษย์และของพลเมือง (ค.ศ. 1789; ฝรั่งเศส)
รัฐบัญญัติสิทธิแห่งสหรัฐอเมริกาต่อรัฐธรรมนูญแห่งสหรัฐอเมริกา (เขียนเสร็จ ค.ศ. 1789, อนุมัติ ค.ศ. 1791)
รัฐธรรมนูญแห่งประเทศกรีซ (ค.ศ. 1822; Epidaurus)
รัฐธรรมนูญแห่งประเทศฟินด์แลนด์ (ค.ศ. 1919)[ต้องการอ้างอิง]
ปฏิญญาสากลว่าด้วยสิทธิมนุษยชน (ค.ศ. 1948)
รัฐธรรมนูญแห่งประเทศสาธารณรัฐประชาชนจีน ว่าด้วยสิทธิและหน้าที่ของพลเมืองของประเทศสาธารณรัฐประชาชนจีน (ค.ศ. 1949)
อนุสัญญาแห่งยุโรปว่าด้วยสิทธิมนุษยชน (ค.ศ. 1950)
สิทธิพื้นฐานของพลเมืองอินเดีย (ค.ศ. 1950)
นัยยะบัญญัติสิทธิ (ทฤษฎีใน กฎหมายรัฐธรรมนูญแคนาดา)
รัฐบัญญัติสิทธิแห่งแคนาดา (ค.ศ. 1960)
ประกาศสิทธิและอิสรภาพแคนาดา (ค.ศ. 1982)
มาตราที่ 5 ของรัฐธรรมนูญแห่งประเทศบราซิล (ค.ศ. 1988)
บัญญัติสิทธิแห่งประเทศนิวซีแลนด์ (ค.ศ. 1990)
กฤษฎีกาสิทธิแห่งฮ่องกง (ค.ศ. 1991)
รัฐธรรมนูญแห่งประเทศแอฟริกาใต้ มาตรา 2: บัญญัติสิทธิ (ค.ศ. 1996)
พระราชบัญญัติสิทธิ ค.ศ. 1998 (สหราชอาณาจักร)
บัญญัติสิทธิเบื้องต้นแห่งสหภาพยุโรป (ค.ศ. 2006)
แหล่งข้อมูลอื่น

See transcript of the original U.S. Bill of Rights from the National Archives.
Bill of Rights in various formats with audio.
A New British Bill of Rights: The Case For เก็บถาวร 2009-11-04 ที่ เวย์แบ็กแมชชีน
Human Rights Act for Australia, Amnesty International Australia เก็บถาวร 2010-03-09 ที่ เวย์แบ็กแมชชีน
บอร์นพิงก์

บอร์นพิงก์ (อังกฤษ: Born Pink) เป็นสตูดิโออัลบั้มชุดที่สองของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 16 กันยายน 2022 ผ่านสังกัดวายจีเอนเตอร์เทนเมนต์และอินเตอร์สโคป ถือเป็นอัลบั้มเต็มครั้งแรกของวงนับตั้งแต่ ดิอัลบั้ม ในปี 2020 การผลิตของอัลบั้มควบคุมโดยโปรดิวเซอร์หลายคน ซึ่งรวมถึงเท็ดดี ซินแคลร์, วิลลี ซินแคลร์, เบกกา บูม, อาร์. ที, กูช และเท็ดดี พัก แบล็กพิงก์มองว่า บอร์นพิงก์ เป็น "แก่นแท้" ของวง ที่ได้รับแรงบันดาลใจจากเพลงฮิปฮอปตลอดทั้งอัลบั้มและการผสมผสานแนวเพลงที่หลากหลาย
บอร์นพิงก์ เป็นอัลบั้มที่เน้นการร้องเป็นภาษาอังกฤษ ซึ่งส่วนใหญ่เป็นเพลงแนวป็อป ฮิปฮอป ร็อก และอีดีเอ็ม โดยมีท่วงทำนองที่โดดเด่นด้วยการผลิตที่ใช้จังหวะความเร็วระดับสูง (uptempo) มากกว่าผลงานก่อนอย่าง ดิอัลบั้ม รวมเอารูปแบบที่ผสมผสานกันตั้งแต่แนวดิสโกและบับเบิลกัมป็อปไปจนถึงป็อปร็อกและสเตเดียมร็อก เพลงในอัลบั้มมีเนื้อหาเกี่ยวกับความรัก ความมั่นใจในตนเอง การให้กำลังใจตนเอง การรับมือกับชื่อเสียง และผู้ที่คอยว่าร้ายต่าง ๆ และอีกมากมาย สมาชิกวงแบล็กพิงก์ จีซูและโรเซ ต่างมีส่วนร่วมในการเขียนเพลงที่สี่ "เยห์เยห์เยห์"
บอร์นพิงก์ มีแรงสนับสนุนจากสองซิงเกิลที่สามารถขึ้นอันดับหนึ่งบนบิลบอร์ด โกลบอล 200 ซิงเกิลก่อนวางจำหน่าย "พิงก์เวนอม" ครองอันดับสูงสุดบนชาร์ตเพลงในสิบประเทศ ขึ้นอันดับที่สองบนเซอร์เคิลดิจิทัลชาร์ตของเกาหลีใต้ และอันดับที่ 22 บน บิลบอร์ด ฮอต 100 ของสหรัฐ ซิงเกิลที่สองของอัลบั้ม "ชัตดาวน์" ขึ้นอันดับที่สามบนเซอร์เคิลดิจิทัลชาร์ต และอันดับที่ 25 บน บิลบอร์ด ฮอต 100 "เรดีฟอร์เลิฟ" ซึ่งก่อนหน้านั้นออกเป็นซิงเกิลประชาสัมพันธ์ที่ร่วมมือกับวิดีโอเกมแบตเทิลรอยัล พับจีโมบายล์ ภายหลังได้ถูกบรรจุอยู่ในอัลบั้มนี้ด้วย เพื่อประชาสัมพันธ์อัลบั้ม แบล็กพิงก์เริ่มแสดงบอร์นพิงก์เวิลด์ทัวร์ในเดือนตุลาคม
อัลบั้มได้รับการตอบรับโดยทั่วไปว่าเป็นที่ชื่นชอบจากเหล่านักวิจารณ์ ซึ่งยกย่องการผลิตที่แข็งแกร่งและเนื้อเพลงที่มีความเป็นส่วนตัวมากขึ้น อย่างไรก็ตาม อัลบั้มก็​​ได้รับคำวิจารณ์ว่าขาดนวัตกรรมและการพัฒนาด้านดนตรี ในเชิงพาณิชย์ อัลบั้มนี้เปิดตัวที่อันดับหนึ่งบนเซอร์เคิลอัลบั้มชาร์ต ด้วยยอดขาย 2.2 ล้านชุดในเวลาไม่ถึงสองวัน กลายเป็นอัลบั้มที่ขายดีที่สุดของศิลปินหญิงในเกาหลีใต้และเป็นอัลบั้มแรกที่ขายได้มากกว่าสองล้านชุด ในสหรัฐ กลายเป็นอัลบั้มแรกของศิลปินกลุ่มหญิงที่สามารถครองอันดับหนึ่งบน บิลบอร์ด 200 ได้สำเร็จ นับตั้งแต่แดนิตีเคนในปี 2008 นอกจากนี้ยังเป็นอัลบั้มแรกของเกิร์ลกรุปเคป็อปที่ครองอันดับสูงสุดบน บิลบอร์ด 200 และชาร์ตอัลบั้มแห่งสหราชอาณาจักร ซึ่งทำให้แบล็กพิงก์ได้รับบันทึกสถิติโลกกินเนสส์สองหัวข้อ อัลบั้มได้รับการรับรองระดับสองล้านจากสมาคมลิขสิทธิ์เพลงเกาหลี (KMCA) นับแต่นั้นเป็นต้นมา จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) บอร์นพิงก์ ถือเป็นอัลบั้มที่ขายดีที่สุดอันดับที่แปดของโลกในปี 2022 และเป็นอัลบั้มที่ขายดีที่สุดอันดับที่เจ็ดในด้านยอดขายจริง (pure sale)
เบื้องหลัง

วันที่ 7 มีนาคม 2022 เจนนีได้ปรากฏอยู่บนรายการวาไรตี  เดอะเกมเคเทอเรอส์ และเปิดเผยว่าวงกำลังทำงานเพื่อกลับมาอีกครั้ง โดยอธิบายว่า "แบล็กพิงก์กำลังจะกลับมาเร็ว ๆ นี้  ฉันไม่รู้ว่าฉันได้รับอนุญาตให้พูดเช่นนี้ได้หรือเปล่า แต่เนื่องจากฉันเป็นสมาชิกวงแบล็กพิงก์เพียงคนเดียวที่นี่ ฉันจะพูดอย่างนั้น ได้โปรดตั้งตารอ"
การร่วมมือกับวิดีโอเกมแบตเทิลรอยัล พับจีโมบายล์ เพลง "เรดีฟอร์เลิฟ" ออกจำหน่ายเป็นซิงเกิลประชาสัมพันธ์ของอัลบั้ม เฉพาะมิวสิกวิดีโอแอนิเมชันบนยูทูบในวันที่ 29 กรกฎาคม 2022 ในวันที่ 31 กรกฎาคม วายจีได้ปล่อยวิดีโอตัวอย่างอัลบั้มอย่างเป็นทางการผ่านทางบัญชีสื่อสังคมของวง โดยประกาศว่าทัวร์รอบโลกจะเริ่มในเดือนตุลาคม ต่อจากซิงเกิลก่อนวางจำหน่ายในเดือนสิงหาคมและตัวอัลบั้มในเดือนกันยายน ภายหลังต้นสังกัดได้ยืนยันว่ามีการถ่ายทำมิวสิกวิดีโอสองเพลง  ซึ่งใช้เงินลงทุนสูงที่สุดของค่าย ซิงเกิลก่อนวางจำหน่ายของอัลบั้มชื่อ "พิงก์เวนอม" วางจำหน่ายในวันที่ 19 สิงหาคม ขณะที่ซิงเกิลนำของอัลบั้มชื่อ "ชัตดาวน์" วางจำหน่ายในวันที่ 16 กันยายน
ดนตรีและเนื้อเพลง > องค์ประกอบ

บอร์นพิงก์ มีความยาวประมาณ 24 นาที และประกอบด้วย 8 เพลง แทร็กของอัลบั้ม 3 เพลง มีป้ายกำกับเนื้อหาที่ผู้ปกครองควรแนะนำ อัลบั้มนำเสนอแนวเพลงอย่างหลากหลาย เช่น ฮิปฮอป ป็อป ดิสโก บัลลาด ออลต์-ร็อก ป็อปร็อก สเตเดียมร็อก พังก์ อีดีเอ็ม บับเบิลกัมป็อป และมีการสอดแทรกเพลงคลาสสิก แบล็กพิงก์ทำงานร่วมกับโปรดิวเซอร์หลายคน ซึ่งรวมถึงเท็ดดี ซินแคลร์, วิลลี ซินแคลร์, เบกกา บูม, อาร์. ที, กูช และเท็ดดี พัก ช่วงครึ่งแรกของอัลบั้ม เนื้อเพลงแสดงให้เห็น "ความมั่นใจอย่างเหลือล้น" และ "รูปลักษณ์ภายนอกที่ไม่อาจแตะต้องได้" ของวง ส่วนช่วงครึ่งหลังเผยให้เห็นความไม่มั่นคงในเพลงบัลลาดที่ "เต็มไปด้วยอารมณ์" อัลบั้มนี้ "เน้นการร้องเป็นภาษาอังกฤษ" มีการใช้จังหวะความเร็วระดับสูง (uptempo) ซึ่งมีการอธิบายว่า "เร็วขึ้น" และ "เปล่งประกาย" มากกว่าผลงานก่อนอย่าง ดิอัลบั้ม
ดนตรีและเนื้อเพลง > เพลง

เพลงเปิดด้วยซิงเกิลก่อนวางจำหน่ายอย่าง "พิงก์เวนอม" โดยพื้นฐานเป็นเพลงแนวฮิปฮอปที่ผสมผสานองค์ประกอบเครื่องดนตรีเกาหลีแบบดั้งเดิมรวมเข้ากับอีดีเอ็ม ป็อปแร็ป และอิทธิพลตะวันออกกลาง เนื้อเพลงแสดงถึงความมั่นใจและสองอัตลักษณ์ของแบล็กพิงก์ที่ทั้งอ่อนหวานและอันตราย และกล่าวถึงความนิยมของวงในระดับนานาชาติที่มากขึ้น เพลงประกอบด้วยการอ้างอิงเนื้อเพลงจากยุค 1990 และ 2000 หลายเพลง: เจนนี ร้องเปิดท่อนแรก "Kick the door, waving the Coco" โดยเล่นคำมาจากท่อน "Kick in the door, wavin’ the .44" จากเพลง "คิกอินเดอะดอร์" ของเดอะโนทอเรียสบีไอจี ส่วนอีกท่อนหนึ่งของลิซ่า มีการสอดแทรกเนื้อเพลง "One by one, then two by two" จากซิงเกิลเปิดตัวของรีแอนนา "พอนเดอรีเพลย์"
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "พิงก์เวนอม" | เท็ดดี แดนนี ช็อง | เท็ดดี 24 อาร์. ที ไอดีโอ | 24 อาร์. ที ไอดีโอ | 3:06 |
| 2. | "ชัตดาวน์" | เท็ดดี แดนนี ช็อง วินซ์ | เท็ดดี 24 | 24 | 2:55 |
| 3. | "ไทปาเกิร์ล" | เบกกา บูม | บูม โทมินซ็อก | โทมินซ็อก | 2:59 |
| 4. | "เยห์เยห์เยห์" | วีวีเอ็น กูช จีซู โรเซ | กูช อาร์. ที วีวีเอ็น ไอดีโอ | อาร์. ที กูช ไอดีโอ | 2:58 |
| 5. | "ฮาร์ดทูเลิฟ (ร้องโดยโรเซ)" | เฟรดดี เว็กซ์เลอร์ บีแอนกา "บลัช" แอตเตอร์เบอร์รี แม็ก วูล์ฟแก๊ง เท็ดดี | เว็กซ์เลอร์ เท็ดดี แอตเตอร์เบอร์รี วูล์ฟแก๊ง 24 อาร์. ที | 24 อาร์. ที | 2:42 |
| 6. | "เดอะแฮปปีเอสเกิร์ล" | เท็ดดี ซินแคลร์ วิลลี ซินแคลร์ พาโร | ที. ซินแคลร์ ดับเบิลยู. ซินแคลร์ พาโร 24 | 24 Nohc | 3:42 |
| 7. | "แทลลี" | แนต ดันน์ เดวิด ฟีแลน อเล็กซ์ โอเรียนต์ ไบรอัน ลี โซรายา ลาเพรด | ดันน์ ฟีแลน โอเรียนต์ ลี ลาเพรด 24 | 24 | 3:04 |
| 8. | "เรดีฟอร์เลิฟ" | เท็ดดี วีวีเอ็น | เท็ดดี วีวีเอ็น 24 กูช บูม | 24 | 3:04 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 24:30 |
บัญชีแสดงปริมาณวัสดุและราคา

บัญชีแสดงปริมาณวัสดุและราคา (อังกฤษ: Bill of Quantities/B.O.Q.) คือเอกสารหนึ่งของเอกสารประกวดราคา (Tender Documents) และเอกสารสัญญา (Contract Documents) ที่ใช้เพื่อการประกวดราคาและการก่อสร้าง
องค์ประกอบของบัญชีแสดงปริมาณวัสดุและราคา

บัญชีแสดงปริมาณวัสดุและราคา ประกอบด้วยส่วนต่าง ๆ ดังต่อไปนี้ คือ
ลำดับที่ของรายการ
รายละเอียดของงานแต่ละประเภท
ปริมาณงาน (จำนวน)
หน่วยในการวัดเพื่อการจ่ายเงิน
อัตราราคาต่อหน่วย (อาจแยกเป็นราคาค่าวัสดุ และค่าแรงงาน) ของแต่ละรายการ
ราคารวม
หมายเหตุ (หากจำเป็น หรือต้องการ)
หน้าที่และความสำคัญของบัญชีแสดงปริมาณวัสดุและราคา ที่ใช้ในงานก่อสร้าง

แสดงองค์ประกอบรายละเอียดของงานต่าง ๆ
แสดงปริมาณงานและหน่วยที่ใช้ในการวัดและจ่ายเงิน
แสดงราคาของงานแต่ละประเภท
ใช้เพื่อเปรียบเทียบราคาของผู้เข้าประกวดราคา (Tenderer /Bidder) เพื่อเป็นผู้รับจ้างก่อสร้าง (ผู้รับเหมา/ Contractor) ในโครงการนั้น ๆ
ใช้เพื่อเป็นราคาฐาน สำหรับงานเพิ่มเติมในโครงการนั้น ๆ
ใช้เพื่อการเบิกจ่ายเงิน (Payment) หรือการเบิกจ่ายเงินบางส่วนในระหว่างการก่อสร้าง (Interim Payment)
ตัวอย่างของบัญชีแสดงปริมาณวัสดุและราคา สำหรับงานราชการในประเทศไทย

จากเอกสารกรมโยธาธิการและผังเมือง
แบบฟอร์ม ปร. 4  ใช้สำหรับรวมปริมาณงานแต่ละประเภท
แบบฟอร์ม ปร. 5  ใช้สรุปราคาค่าก่อสร้าง
บันทึกความเข้าใจ

บันทึกความเข้าใจ (อังกฤษ: memorandum of understanding, ย่อ: MoU) เป็นเอกสารที่บันทึกข้อตกลง ความร่วมมือ หรือ ความเข้าใจระหว่าง องค์กร หน่วยงาน รัฐ เมื่อทั้งสองฝ่ายรับทราบและเข้าใจรายละเอียดในบันทึกความเข้าใจนั้นแล้ว ตัวแทนผู้มีอำนาจของทั้งสองฝ่ายก็จึงจะลงนามในบันทึกความเข้าใจ
บันทึกความเข้าใจเป็นสนธิสัญญาก็ต่อเมื่อเข้าองค์ประกอบของสนธิสัญญา ตามอนุสัญญากรุงเวียนนาว่าด้วยกฎหมายสนธิสัญญา ค.ศ. 1969
บันทึกความเข้าใจนั้น ไม่ถือว่าเป็นเป็นหนังสือสัญญาที่มีผลตามกฎหมายโดยตรง แต่จะถูกนำมาอ้างอิง เมื่อเรื่องที่สองฝ่ายที่ลงนามเกิดปัญหาจนต้องพึ่งกระบวนการทางกฎหมาย จึงจะนำบันทึกความเข้าใจดังกล่าวมากล่าวอ้าง (ยกเว้นบันทึกสัญญาที่เข้าข่ายเป็นสนธิสัญญา)
ดูเพิ่ม

สนธิสัญญา
สัญญา
ปฏิญญา
บันทึกจอมโจรแห่งสุสาน

บันทึกจอมโจรแห่งสุสาน (จีน: 盜墓筆記, อังกฤษ: The Grave Robbers' Chronicles) เป็นนวนิยายจีนแนวผจญภัยอิงประวัติศาสตร์จีน ถูกเขียนขึ้นโดย หนานไพ่ซานชู (จีน: 南派三叔) ซึ่งปัจจุบันได้มีการแปลเป็นภาษาไทยภายใต้ลิขสิทธิ์ของสำนักพิมพ์สยามอินเตอร์บุ๊ค ซึ่งแปลโดยอนุรักษ์ กิจไพบูลทวี  ซึ่งบันทึกจอมโจรแห่งสุสาน ถือเป็นนวนิยายชื่อดังที่สร้างยอดขายได้มากกว่า 10,000,000 เล่มในจีน
เรื่องย่อ

จากบันทึกในผ้าไหมจารึกจากยุคจ้านกั่วที่บันทึกตำแหน่งสุสานสมัยจ้านกั่วที่ลึกลับที่ได้มาจากคนแปลกหน้า ทำให้ 'อู๋เสีย' หลานชายของกลุ่มคณะที่ไปขุดสุสานที่เคยซึ่งพบเจอเหตุอันพิศวงเมื่อ 50 ปีก่อน นำเรื่องนี้ไปปรึกษากับอาสามหรือ 'อู๋ซันเสิ่ง' ซึ่งผู้เป็นอาได้รวบรวมกลุ่มคนเพื่อออกเดินทางตามที่ผ้าไหมจารึกได้ระบุไว้ แต่อู๋เสียไม่เคยได้รู้เลยว่าการเป็น 'โจรขุดสุสาน' นั้นจะต้องพบเจอกับปริศนารวมทั้งภัยอันตรายมากมายจนถึงกับแทบเอาชีวิตไม่รอด
บันทึกสถิติโลกกินเนสส์

| --- | --- |

บรรณาธิการ: เคร็ก เกลนเดย์
ประเทศ: สหราชอาณาจักร
ภาษา: อาหรับ อาเซอร์ไบจาน บัลแกเรีย จีน โครเอเชีย เช็ก เดนมาร์ก ดัตช์ อังกฤษ เอสโตเนีย ฟิจิ ฟิลิปปินส์ ฟินแลนด์ ฝรั่งเศส เยอรมัน กรีก คุชราต ฮินดี ฮิบรู ฮังการี ไอซ์แลนด์ อิตาลี ญี่ปุ่น เกาหลี ลัตเวีย ลิทัวเนีย นอร์เวย์ เปอร์เซีย โปแลนด์ โปรตุเกส โรมาเนีย รัสเซีย สโลวัก สโลวีเนีย สเปน สวีเดน ทมิฬ และตุรกี
หัวเรื่อง: สถิติโลก
สำนักพิมพ์: จิม แพตทีสัน กรุป
พิมพ์ในภาษาอังกฤษ: 27 สิงหาคม ค.ศ. 1955 (1955-08-27) – ปัจจุบัน
ชนิดสื่อ: หนังสือ โทรทัศน์
เว็บไซต์: guinnessworldrecords.com
บันทึกสถิติโลกกินเนสส์ (อังกฤษ: Guinness World Records) เป็นหนังสืออ้างอิงของสหราชอาณาจักรที่ตีพิมพ์เป็นประจำทุกปี โดยบันทึกสถิติโลกทั้งด้านความสำเร็จของมนุษย์และความสุดโต่งของธรรมชาติ ก่อตั้งโดยเซอร์ ฮิว บีเวอร์ ร่วมกับสองพี่น้องฝาแฝด นอร์ริส และรอสส์ แม็กเวิร์ตเตอร์ ณ ฟลีตสตรีต ลอนดอน ในเดือนสิงหาคม 1955
ฉบับตีพิมพ์ครั้งแรกติดอันดับหนังสือขายดีของสหราชอาณาจักรในวันคริสต์มาสเมื่อปี 1955 ในปีต่อมาหนังสือได้เปิดตัวในต่างประเทศ และในปี 2022 เป็นฉบับครบรอบปีที่ 67 ของหนังสือ มีการตีพิมพ์ใน 100 ประเทศและแปลเป็นภาษาต่าง ๆ กว่า 23 ภาษา นอกจากนี้ยังมีการเก็บรักษาข้อมูลกว่า 53,000 บันทึกบนฐานข้อมูลด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บันทึกสถิติโลกกินเนสส์
เว็บไซต์ทางการ
บันยัน

| บันยัน |
| --- | --- |

ใบของนิโครธ (Ficus benghalensis)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
หมวด:: Magnoliophyta
ไม่ได้จัดลำดับ:: Eudicots
ชั้น:: Magnoliopsida
ไม่ได้จัดลำดับ:: Rosids
อันดับ:: Rosales
วงศ์:: Moraceae
สกุล:: Ficus
สกุลย่อย:: Urostigma

ชนิด
 มากมาย พบในประเทศไทยประมาณ 45 ชนิด
บันยัน (อังกฤษ: banyan, banyan tree, banian) เป็นสกุลย่อยของไม้ในสกุล Ficus โดยจัดอยู่ในสกุลย่อย Urostigma ในวงศ์ Moraceae (โดยปกติแล้วจะหมายถึง นิโครธ (F. benghalensis)) ซึ่งเป็นต้นไม้ประจำชาติอินเดีย
ลักษณะส่วนใหญ่ของไม้ในสกุลย่อยนี้ คือ ส่วนใหญ่เป็นแบบกึ่งอิงอาศัย มีรากอากาศ ไม่มีรากตามข้อ ดอกแยกเพศร่วมต้น แผ่นใบด้านล่างมีต่อมไขที่โคนเส้นกลางใบ 1 ต่อมฟิกส์เกลี้ยง ออกเป็นคู่หรือออกเดี่ยว ๆ ตามซอกใบหรือตามกิ่ง พบน้อยออกตามลำต้น ใบประดับที่โคน 2-3 ใบ ไม่มีใบประดับด้านข้าง ช่องเปิดมีใบประดับ 2-5 ใบ ปิดด้านบน ดอกเพศผู้เรียงกระจัดกระจายระหว่างดอกเพศเมีย หรืออยู่ใกล้ช่องเปิด กลีบรวม 3-5 กลีบ เกสรเพศผู้ 1 อัน ยอดเกสรเพศเมียส่วนมากมี 1 อัน มีหลากหลายชนิด พบในประเทศไทยประมาณ 45 ชนิด นอกจากนิโครธแล้ว เช่น ไทรย้อยใบแหลม (Ficus benjamin), โพ (F. religiosa), ไทรย้อยใบทู่ (F. microcarpa) เป็นต้น
แหล่งข้อมูลอื่น

รูปถ่าย 360° เก็บถาวร 2023-01-02 ที่ เวย์แบ็กแมชชีน
บันเทิงคดีแนวจินตนิมิต

สำหรับความหมายอื่น ดูที่ ศิลปะแฟนตาซี
ภาพปก เดอะฮอบบิท ฉบับพิมพ์ครั้งแรก ค.ศ. 1937
บันเทิงคดีแนวจินตนิมิต (อังกฤษ: Fantasy Fiction) เป็นวรรณกรรมในจักรวาลสมมติ ส่วนมากมักมี สถานที่ เหตุการณ์ หรือผู้คน แตกต่างจากโลกความเป็นจริง มักจะเป็นในเชิงของเวทมนตร์, เหนือธรรมชาติ และสัตว์ในตำนาน, กลุ่มเป้าหมายหลักของบันเทิงคดีแนวจินตนิมิตคือ เด็ก และ ผู้ใหญ่
บันเทิงคดีแนวจินตนิมิตหลาย ๆ เรื่อง อย่างในชุดของ "Forgotten Realm" แม้จะมีเครื่องจักรกล หรือวิทยาศาสตร์เข้ามาประกอบอยู่ด้วย แต่ด้วยโครงสร้างของฉาก และเนื้อเรื่อง ย่อมดูออกทันทีว่าเป็นจินตนิมิต
เสน่ห์ของบันเทิงคดีแนวจินตนิมิต คือความหลากหลายของโครงเรื่อง และตัวละคร อย่างไรก็ตาม ออร์สัน สก็อต การ์ด เคยให้ข้อสังเกตเอาไว้ใน "How to write Science Fiction and Fantasy" ของเขาว่า บันเทิงคดีแนวจินตนิมิตที่สนุกและน่าติดตามนั้น เมื่อมีคนสร้างโลกขึ้นมาแล้ว ไม่ใช่ว่าตัวละครทุกตัว (หรือบางตัว) จะมีอำนาจเวทมนตร์ มีความสามารถไม่จำกัด นั่นคือควรจะต้องมีข้อจำกัด ตามกฎที่เขาสร้างขึ้นในโลกของเขา เช่น หากต้องการอำนาจใด อาจจะต้องเสียบางอย่างไปเพื่อแลกกับมันมา กล่าวคือไม่มีการกระทำใด ๆ ที่ปราศจากผลกระทบ เป็นต้น
ดูเพิ่ม

จินตนิมิต
นิยายวิทยาศาสตร์
ปุราณวิทยา
บันทึกลับของแอนน์ แฟรงค์

| --- | --- |
ภาพปกฉบับพิมพ์ครั้งแรก ค.ศ. 1948
ผู้ประพันธ์: อันเนอ ฟรังค์
ชื่อเรื่องต้นฉบับ: Het Achterhuis (The Annex)
ผู้แปล: B. M. Mooyaart-Doubleday สังวร ไกรฤกษ์ (แปลไทย)
ศิลปินปก: Helmut Salden
ประเทศ: เนเธอร์แลนด์
ภาษา: ดัตช์
หัวเรื่อง: สงครามโลกครั้งที่สอง การครอบครองเนเธอร์แลนด์ของนาซีเยอรมนี
ประเภท: อัตชีวประวัติ, การก้าวผ่านวัย, วรรณกรรมยิว
สำนักพิมพ์: Contact Publishing [nl]  สำนักพิมพ์ผีเสื้อ
วันที่พิมพ์: 25 มิถุนายน ค.ศ. 1947  พ.ศ. 2542
พิมพ์ในภาษาอังกฤษ: 1952
รางวัล: Le Monde's 100 Books of the Century
OCLC: 1432483
เลขทศนิยมดิวอี: 949.207
LC Class: DS135.N6
ข้อความต้นฉบับ: Het Achterhuis (The Annex) ที่ Dutch วิกิซอร์ซ
บันทึกลับของแอนน์ แฟรงค์ (อังกฤษ: The Diary of a Young Girl) เป็นหนังสือที่สร้างขึ้นจากสมุดบันทึกประจำวันภาษาดัตช์ของอันเนอ ฟรังค์ ขณะที่เธอและครอบครัวต้องหลบซ่อนตัวอยู่เป็นเวลาเกือบสองปี เพื่อหลบหนีการล่าชาวยิวในเนเธอร์แลนด์ขณะตกอยู่ภายใต้การควบคุมของนาซีเยอรมนีระหว่างสงครามโลกครั้งที่สอง ครอบครัวของอันเนอ ฟรังค์ ถูกจับตัวได้ในปี ค.ศ. 1944 และส่งไปยังค่ายกักกันชาวยิว อันเนอผู้เขียนเสียชีวิตด้วยโรคไข้รากสาดใหญ่ในค่ายกักกันแบร์เกิน-เบลเซินใน ค.ศ. 1945 มีป คีสและBep Voskuijlกู้คืนสมุดบันทึกประจำวันของอันเนอขึ้นมา ต่อมาเมื่อสิ้นสุดสงคราม มีปนำสมุดบันทึกไปให้ออทโท ฟรังค์ พ่อของเธอ ซึ่งเป็นคนเดียวในครอบครัวที่รอดชีวิต ก่อนนำบันทึกนี้ออกเผยแพร่ต่อสาธารณะ
สมุดบันทึกประจำวันนี้ได้รับการตีพิมพ์ถึงมากกว่า 70 ภาษา หนังสือได้รับการตีพิมพ์ครั้งแรกโดยสำนักพิมพ์ Contact Publishing ในกรุงอัมสเตอร์ดัม ใน ค.ศ. 1947 ใช้ชื่อเรื่องในภาษาดัตช์ว่า Het Achterhuis: Dagboekbrieven van 12 Juni 1942 – 1 Augustus 1944 (ห้องลับ : บันทึกประจำวันตั้งแต่ 12 มิถุนายน 1942 - 1 สิงหาคม 1944) หนังสือเป็นที่วิพากษ์วิจารณ์โดยกว้างขวางและเป็นที่นิยมอย่างรวดเร็วหลังจากฉบับแปลภาษาอังกฤษออกจำหน่ายใน ค.ศ. 1952 ใช้ชื่อเรื่องว่า Anne Frank: The Diary of a Young Girl พิมพ์โดยสำนักพิมพ์ Doubleday & Company ในสหรัฐ และโดยสำนักพิมพ์ Vallentine Mitchell ในอังกฤษ หนังสือเล่มนี้ถือว่าเป็นหนึ่งในหนังสือยอดเยี่ยมแห่งศตวรรษที่ 20[แหล่งอ้างอิงอาจไม่น่าเชื่อถือ]
ลิขสิทธิ์สมุดจดบันทึกภาษาดีตช์ที่ตีพิมพ์ใน ค.ศ. 1947 หมดอายุในวันที่ 1 มกราคม ค.ศ. 2016 หลังผู้เขียนเสียชีวิต 70 ปี เนื่องด้วยกฎทั่วไปของกฎหมายลิขสิทธิ์ในสหภาพยุโรป ทำให้หนังสือฉบับภาษาดัตช์สามารถเผยแพร่ทางออนไลน์ได้
แหล่งข้อมูลอื่น

The history of the diary of Anne Frank
About the Diary of Anne Frank
Anne's manuscripts
Online exhibition of Anne Frank's manuscripts
Anne Frank Quotes
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น 
อื่น ๆ:  IdRef
บัมเบิลบี

bumble bee
บัมเบิลบี (อังกฤษ: bumblebee, bumble bee) สามารถหมายถึง
บัมเบิลบี (ผึ้ง) ผึ้งในสกุล Bombus มีลักษณะเด่นเป็นแถบตามตัวสีดำสลับเหลือง
บัมเบิลบี (ทรานส์ฟอร์มเมอร์ส)‎ ตัวละครจากเรื่อง ทรานส์ฟอร์มเมอร์ส
ไฟลท์ออฟเดอะบัมเบิลบี อินเทอร์ลูดโดยนิโคไล ริมสกี-คอร์ซาคอฟ
ค้างคาวคุณกิตติ มีชื่อเรียกว่า bumblebee bat
บัซบอมเบอส์

วิดีโอเกมยิงที่ตายตัว ค.ศ. 1982
| บัซบอมเบอส์ |
| --- | --- |

ผู้พัฒนา: มาเทล
ผู้จัดจำหน่าย: มาเทล
ออกแบบ: ไมก์ บรีน
เครื่องเล่น: อินเทลลิวิชัน
วางจำหน่าย: อเมริกาเหนือ: ค.ศ. 1982
แนว: เกมยิงที่ตายตัว
รูปแบบ: ผู้เล่นเดี่ยว
บัซบอมเบอส์ (อังกฤษ: Buzz Bombers) เป็นวิดีโอเกมแนวเกมยิงที่ตายตัวที่พัฒนาโดยบริษัทมาเทลอิเล็กทรอนิกส์สำหรับระบบอินเทลลิวิชันและวางจำหน่ายใน ค.ศ. 1982 อันเป็นปฏิกิริยาสะท้อนต่อเกมเซนทิพีดที่ได้รับความนิยมของบริษัทอาตาริ[ต้องการอ้างอิง] โดยผู้เล่นควบคุมกระป๋องสเปรย์กำจัดแมลงเพื่อพยายามขจัดฝูงผึ้ง